# Col·lectiu Lambda de Lesbianes, Gais i Transsexuals

Lambda - col·lectiu de Lesbianes, Gais, Bisexuals i Transsexuals és una associació privada que treballa en la defensa dels drets de lesbianes, gais, bisexuals i transsexuals al País Valencià.
Un grup d'activistes, el Moviment d'Alliberament Gai del País Valencià (MAG-PV) ja va existir anteriorment a València, però va dissoldre's el 1986, el mateix any de la creació del Col·lectiu, amb divisions a Alacant i Castelló de la Plana.
La situació de discriminació legal i marginació social de la comunitat LGBT no havia aturat, però la forma d'activisme va canviar. El Col·lectiu continua actuant contra l'homofòbia, lluita pels drets iguals, condueix campanyes d'informació i d'educació sobre la identitat sexual i la prevenció de malalties de transmissió sexual i suport altres associacions i persones individuals. Té una secció d'assumptes religiosos i un col·lectiu de cristians homosexuals.
El 1990 va crear-se el grup Positiu al si del col·lectiu, junts amb els Gais Positius de la Coordinadora Gai-Lesbiana de Catalunya, el Gay Hotsa de Bilbo i el Cogam de Madrid per a llançar un nou moviment de suport als seropositius gais que volia tenir compte de llur especificitat, tot i reconèixer que la sida pot tocar tothom i no es restringeix a grups a riscs.
Cada any, des del 1995 organitza els Premis 28 de juny, anomenats des de l'any 2002, Premis Margarida Borràs, atorgats a persones o entitats que van distingir-se en la defensa dels drets o la millora de la situació de la comunitat LGBT. El 2011 el premi va ser atorgat a Rubén Sancho, per la seua trajectòria en defensa de la igualtat, a la Coordinadora d'Associacions de Lluita contra la sida de la Comunitat Valenciana i a Mónica Oltra i Sebastián Fontana, advocats defensors dels drets de lesbianes, gais, transsexuals i bisexuals.
El Col·lectiu Lambda és membre de la Federació Estatal de Lesbianes, Gais, Transsexuals i Bisexuals (FELGTB), l'Associació Internacional de Gais i Lesbianes (ILGA) des del 1999, la Coordinadora d'Associacions de Lluita contra el VIH-SIDA de la Comunitat Valenciana (CALCSICOVA), la Coordinadora Estatal de VIH-SIDA (CESIDA), la Plataforma Feminista del País Valencià, les Comunitats Cristianes Populars de València, el corrent Som Església i Xarxes Cristianes, la Plataforma de Voluntariat Social del País Valencià, el Consell de la Joventut de València, el Fòrum Social de València i el Consell de la Ciutadania del País Valencià. A més, té signat un conveni de col·laboració amb la Conselleria de Benestar Social, el Consell de la Joventut de la Comunitat Valenciana (CJCV), Comissions Obreres del País Valencià (CCOO-PV),la Unió General de Treballadors del País Valencià (UGT-PV). Intersindical Valenciana i la Confederació General del Treball (CGT).

## Referències

* ↑ El Col·lectiu Lambda de Valencia celebra su 25 aniversario con una cena-fiesta el sábado 24 de septiembre notícia a El periódico de aquí del 7 de setembre de 2011 (castellà)
* ↑ Barry D. Adam, Jan Willem Duyvendak, André Krouwel, «Passion for Life:Spain» in: The Global Emergence of Gay and Lesbian Politics: National Imprints of a Worldwide Movement. Philadelphia, Editorial de la Temple University, 1999, pàgina 237, ISBN 1-56639645-X
* ↑ Isabel Hurtado et al. «Intervención preventiva en lugares de interacción social de hombres que mantienen relaciones sexuales con otros hombres - Preventive intervention in venues for interaction used by men who have sex with men» a la Gaceta Sanitaria, tom 24 número 1, gener 2010 (castellà) amb resum en anglès
* ↑ El colectivo cristiano de Lambda pide que los matrimonios gays sean consagrados - notícia a Levante-EMV del 28 de juny de 2005 (castellà)
* ↑ Barry D. Adam et al, opus citatum, pàgina 240
* ↑ «Còpia arxivada». La força dels somnis. 25 anys lambda. Catàleg de la mostra expositiva del Col·lectiu Lambda de lesbianes, gais, transsexuals i bisexuals celebrada amb motiu del seu 25é aniversari (1986 - 2011), 2012, pàg. 50. Arxivat de l'original el 2016-01-28 [Consulta: 19 gener 2016]. Arxivat 2016-01-28 a Wayback Machine.
* ↑ «Premis Margarida Borràs 2015». Lambdavalencia.org. Arxivat de l'original el 2016-01-26. [Consulta: gener 2016].
* ↑ «Les diputades Isaura Navarro i Carmen Monton reben el premi Margarita Borràs», Levante-EMV, 30 de juny de 2005 (castellà)
* ↑ Levante-EMV, «Cuesta y Comunidades Cristianas, premios Lambda», Levante-EMV, 29 de juny de 2007 (castellà)
* ↑ «Premis Margarida Borràs 2011»
* ↑ Col·lectiu Lambda - València Arxivat 2012-02-02 a Wayback Machine. Web de l'ILGA, [consulta 3 de febrer 2012]
* 1 2 «Qui som?». Col·lectiu Lambda. Arxivat de l'original el 2012-08-10. [Consulta: 2 febrer 2012].

## Enllaços externs

* Web del Col·lectiu Lambda
* Plana de l'Ajuntament de València sobre el Col·lectiu Lambda